open-index/open-wikipedia-markdown huggingface dataset:
Αστεροσκοπείο της Βιέννης

Το **Αστεροσκοπείο της Βιέννης** () είναι ένα αστρονομικό παρατηρητήριο στη Βιέννη της Αυστρίας και αποτελεί μέρος του Πανεπιστημίου της Βιέννης. Το πρώτο αστεροσκοπείο χτίστηκε το 1753-1754 στην οροφή ενός από τα κτίρια του πανεπιστημίου.

Ένα νέο αστεροσκοπείο χτίστηκε μεταξύ 1874 και 1879, και εγκαινιάστηκε τελικά από τον αυτοκράτορα Φρανγκίσκο Ιωσήφ Ι της Αυστρίας το 1883. Ο κύριος θόλος έχει διάμετρο 68 εκατοστών (27 ίντσες) και εστιακό μήκος 10,5 μέτρα (34 πόδια) και κατασκευάστηκε από την Grubb Telescope Company. Εκείνη την εποχή, ήταν το μεγαλύτερο διοπτρικό τηλεσκόπιο στον κόσμο.

Το οικόπεδο για το νέο παρατηρητήριο αγοράστηκε το 1872 και ήταν γνωστό ότι είχε αυξημένο υψόμετρο (περίπου 150 πόδια) πάνω από την πόλη.  Η κατασκευή ξεκίνησε τον Μάρτιο του 1874 και άνοιξε με νέα όργανα το 1877.  Η συνολική σχεδίαση είχε διάφορα δωμάτια και τρεις κύριους θόλους, έναν για το διαθλαστικό τηλεσκόπιο και στη συνέχεια δύο μικρότερους θόλους, και μερικές βεράντες.

Μια έκθεση που δημοσιεύθηκε στο επιστημονικό περιοδικό Nature σημειώνει ότι το τηλεσκόπιο Grubb των 69 εκ / 27-ιντσών παρατήρησε πλανήτες, κομήτες και νεφελώματα μεταξύ 1903 και 1906. Επίσης με ένα διοπτρικό τηλεσκόπιο Φρανχόφερ 6 ιντσών παρατηρήθηκαν κομήτες και πλανήτες μεταξύ 1903 και 1910.
 
## Διευθυντές
* 1756–1792Μαξιμίλιαν Χελ
* 1792–1817Φρανζ ντε Πόλα Τρισνέκερ
* 1819–1840Γιόχαν Γιόζεφ φον Λίτροφ
* 1842–1877Καρλ Λούντβιχ φον Λίτροφ
* 1877–1908Έντμουντ Βάις
* 1928–1938Κάσιμιρ Γκραφ
* 1940–1945Μπρούνο Τούρινγκ
* 1945–1949Κάσιμιρ Γκραφ
* 1951–1962Γιόζεφ Χόπμαν
* 1962–1979Γιόζεφ Μάγιερς
* 1979–1981Καρλ Ράκος
* 1981–1984Βέρνερ Τσαρνούτερ
* 1984–1986Μίχελ Μπρέγκερ
* 1986–1994Πολ Τζάκσον
* 1994–2005Μίχελ Μπρέγκερ
* 2006–2009Γκέρχαρντ Χέσλερ
* 2009–2011Φρανζ Κέρσμπαουμ
* 2011–2012Μανουέλ Γκούντελ
* 2012–2013Ζοάο Άλβες
* 2013–pres.Μπόντο Ζίγκλερ

## Παραπομπές


## Εξωτερικοί σύνδεσμοι

* University of Vienna Institute of Astronomy home page
* Early Asteroid Research in Austria

 

Βιεννης
Κατηγορία:Κτίρια και κατασκευές στη Βιέννη
Κατηγορία:Επιστήμες και τεχνολογία στην Αυστρία
Δομή Φιλοξενίας και Προσωρινής Υποδοχής

Η **Δομή Φιλοξενίας και Προσωρινής Υποδοχής** είναι χώρος που παρέχει προσωρινή διαμονή σε πολίτες τρίτων χωρών ή ανιθαγενείς οι οποίοι έχουν υποβάλει αίτημα διεθνούς προστασίας στο έδαφος της Ελληνικής Επικράτειας. Οι δομές φιλοξενούν επίσης μέλη της οικογένειας των αιτούντων διεθνούς προστασίας, καθώς και ασυνόδευτους ή μη, ανηλίκους, και όσους ανήκουν σε ευάλωτες ομάδες πληθυσμού. Μαζί με το Κέντρο Υποδοχής και Ταυτοποίησης (ΚΥΤ), αποτελούν τους δύο τύπους επιχειρησιακών μονάδων του Υπουργείου Μετανάστευσης και Ασύλου.

## Διοίκηση - λειτουργία
Στις 20 Μαΐου 2020 με απόφαση του Υπουργού Μετανάστευσης και Ασύλου Νότη Μηταράκη ορίστηκαν διοικητές στις 32 υφιστάμενες δομές στην ενδοχώρα με θητεία ενός έτους και δυνατότητα ανανέωσης. Σύμφωνα με το Υπουργείο, σκοπός της απόφασης ήταν να περάσει η διοίκηση των δομών από τους διεθνείς οργανισμούς και ΜΚΟ στο Υπουργείο Μετανάστευσης και Ασύλου. Προβλέπεται επίσης περαιτέρω στελέχωση με συμβασιούχους ορισμένου χρόνου για τρία έτη με δυνατότητα ανανέωσης καθώς και με μόνιμο υπαλληλικό προσωπικό. Στις δομές εξακολουθούν να δραστηριοποιούνται διεθνείς φορείς και φιλανθρωπικοί οργανισμοί, όπως η ASB και η Μετάδραση, σε ρόλους υποστήριξης και συντονισμού έργων και υπηρεσιών. Στο πλαίσιο της υποχρεώσης των δομών στην εκμάθηση της ελληνικής γλώσσας στους φιλοξενούμενους και την παροχή πρόσβασης σε προγράμματα εκπαίδευσης, με απόφαση του Υπουργείου Παιδείας και Θρησκευμάτων θεσπίστηκε η ίδρυση Δομών Υποδοχής για την Εκπαίδευση των Προσφύγων (ΔΥΕΠ) για το σχολικό έτος 2020-21 και ορίστηκαν οι σχολικές μονάδες εντός των οποίων λειτουργούν οι ΔΥΕΠ ανά Δομή Φιλοξενίας.

Από τη στιγμή που θα του επιδοθεί η απόφαση παροχής διεθνούς προστασίας, ο φιλοξενούμενος μιας Δομής οφείλει να αποχωρήσει από αυτή μέσα σε τριάντα (30) ημέρες, ενώ ένα πρόκειται για ασυνόδευτο ανήλικο η προθεσμία αυτή ξεκινά από την ενηλικίωσή του.

## Οι Δομές ανά Περιφέρεια της επικράτειας

### [[Περιφέρεια Κεντρικής Μακεδονίας]]
* Δομή Αλεξάνδρειας
*Δομή Βαγιοχωρίου
* Δομή Βέροιας
* Δομή Διαβατών
*
*Δομή Λαγκαδικίων
*
* Δομή Πολυκάστρου
*Δομή Σερρών
* Δομή Σιντικής

### [[Περιφέρεια Αττικής]]

* Δομή Αττικού Άλσους
* Δομή Ελαιώνα
* Δομή Ελευσίνας
*
*Δομή Μαλακάσας
*
* Δομή Σχιστού

### [[Περιφέρεια Στερεάς Ελλάδας]]
* Δομή Θερμοπυλών
* Δομή Θήβας
* Δομή Οινοφύτων
* Δομή Ριτσώνας

### [[Περιφέρεια Ηπείρου]]
* Δομή Αγίας Ελένης
* Δομή Κατσικά
* Δομή Φιλιππιάδας

### [[Περιφέρεια Ανατολικής Μακεδονίας και Θράκης]]

* Δομή Δράμας
* Δομή Καβάλας

### [[Περιφέρεια Δυτικής Ελλάδας]]
* Δομή Κυλλήνης
* Δομή Πύργου

### [[Περιφέρεια Θεσσαλίας]]
* Δομή Βόλου
* Δομή Κουτσόχερου

### [[Περιφέρεια Πελοποννήσου]]
* Δομή Κορίνθου

## Παραπομπές


## Δείτε επίσης
* Κέντρο Υποδοχής και Ταυτοποίησης
* Μεταναστευτικό ζήτημα στην Ελλάδα

## Εξωτερικοί σύνδεσμοι
*  Οι Δομές Φιλοξενίας και Προσωρινής Υποδοχής στον ιστότοπο του Υπουργείου Μετανάστευσης και Ασύλου

Κατηγορία:Μετανάστευση στην Ελλάδα
Facebook Container

Το **Facebook Container** είναι πρόσθετο περιηγητή το οποίο διαχωρίζει την δραστηριότητα ενός χρήστη σε διάφορες ιστοσελίδες, διαγράφοντας τα cookies τρίτων, από το Facebook ώστε να μην σχετίζεται με τον λογαριασμό του χρήστη. Το πρόσθετο αναπτύχθηκε από το Ίδρυμα Mozilla και κυκλοφόρησε στις 27 Μαρτίου του 2018. Λειτουργεί και μπορεί να εγκατασταθεί μόνο στον φυλλομετρητή Mozilla Firefox.

Το πρόσθετο έχει σχεδόν δύο εκατομμύρια κατεβάσματα.

## Λειτουργία

Αφού θα γίνει η εγκατάσταση του πρόσθετου, θα κλείσουν οι καρτέλες στο Facebook, θα διαγραφούν τα cookies του Facebook και θα πραγματοποιηθεί έξοδος από τον λογαριασμό. Την επόμενη φορά που θα πραγματοποιηθεί σύνδεση στο Facebook, ο ιστότοπος θα φορτώσει σε νέα καρτέλα. Η καρτέλα θα έχει μπλε χρώμα, υποδεικνύοντας ότι βρίσκεται στο «κοντέινερ». Ο χρήστης μπορεί να πραγματοποιήσει είσοδο και να χρησιμοποιήσει το Facebook ως συνήθως όταν βρίσκεται στο Facebook Container. Εάν ο χρήστης κάνει κλικ σε σύνδεσμο που δεν ανήκει στο Facebook ή περιηγηθεί σε ιστότοπο που δεν ανήκει στο Facebook στη γραμμή URL, αυτές οι σελίδες θα φορτώνουν εκτός του «κοντέινερ».

## Παραπομπές

Κατηγορία:Ελεύθερο λογισμικό
Κατηγορία:Λογισμικό
Κατηγορία:Mozilla Firefox
Κατηγορία:Ιδιωτικότητα στο Διαδίκτυο
Κατηγορία:Πρόσθετο περιηγητή
ΦΙΦΑ Βραβείο Πούσκας

Το **ΦΙΦΑ Βραβείο Πούσκας ** (*FIFA Puskás Award*) ή απλά «Βραβείο Πούσκας» είναι ένα βραβείο που δημιουργήθηκε στις 20 Οκτωβρίου 2009 από τη FIFA (γαλλικά: *Fédération Internationale de Football Association - FIFA*), για να απονεμηθεί στο άτομο που κρίθηκε ότι είχε το πιο αισθητικά σημαντικό ή το πιο όμορφο γκολ κατά τη διάρκεια του ημερολογιακού έτους.

Το βραβείο είναι προς τιμήν του Φέρεντς Πούσκας, του επιθετικού της Χόνβεντ Βουδαπέστης και της Ρεάλ Μαδρίτης στις δεκαετίες 1940–60 και σημαντικότερο μέλος της πολύ επιτυχημένης ουγγρικής Εθνικής ομάδας της ίδιας εποχής. amp Ένας από τους καλύτερους ποδοσφαιριστές όλων των εποχών, ήταν 8 φορές πρώτος σκόρερ πρωταθλήματος, ενώ πέτυχε και ρεκόρ κόσμου με 84 γκολ με το εθνόσημο διατηρώντας το για σχεδόν μισό αιώνα. Ο Πούσκας ήταν ένας από τους πιο παραγωγικούς σκόρερ όλων των εποχών με 802 τέρματα σε επίσημους αγώνες και 1.569 συμπεριλαμβανομένων και των φιλικών. Τιμήθηκε από την IFFHS το 1998 ως ο κορυφαίος σκόρερ πρώτης κατηγορίας πρωταθλημάτων του 20ού αιώνα έχοντας αναγνωριστεί τότε 512 γκολ σε 528 παιχνίδια πρωταθλήματος.
«Είναι σημαντικό να διατηρηθεί η μνήμη εκείνων των ποδοσφαιριστών που έχουν αφήσει το στίγμα τους στην ιστορία μας. Ο Φέρεντς Πούσκας δεν ήταν μόνο ένας παίκτης με τεράστιο ταλέντο που κέρδισε πολλές διακρίσεις, αλλά και ένας αξιοσημείωτος άνθρωπος. Ως εκ τούτου, η FIFA χαίρεται να αποτίσει φόρο τιμής αφιερώνοντας αυτό το βραβείο στη μνήμη του», δήλωσε ο πρόεδρος της FIFA Ζεπ Μπλάτερ στα εγκαίνια της ανάθεσης που έγιναν στη Βουδαπέστη.

Μέχρι το 2018 ο νικητής αποφασίζονταν με βάση την ψήφο των οπαδών στον επίσημο ιστότοπο της FIFA. Ωστόσο, μετά από διαμάχη στο βραβείο του 2018, η Ομοσπονδία άλλαξε τη διαδικασία. Τώρα, το βραβείο αποφασίζεται από ειδικούς που επιλέγονται από την Ομοσπονδία, οι οποίοι θα επιλέξουν τον νικητή βάσει των τριών κορυφαίων γκολ που ψηφίστηκαν από το κοινό. Το χρονικό πλαίσιο για το πρώτο βραβείο ήταν από τον Ιούλιο του 2008 έως τον Ιούλιο του 2009. Το ετήσιο βραβείο απονεμήθηκε για πρώτη φορά κατά τη διάρκεια της βράβευσης του Παίκτη της Χρονιάς FIFA για το 2009 στις 21 Δεκεμβρίου στην Ελβετία, με τον Πορτογάλο παίκτη Κριστιάνο Ρονάλντο να είναι ο πρώτος νικητής. 

thumb|Αναμνηστική πλάκα του Πούσκας στη Βουδαπέστη

## Νικητές

Οι νικητές ανά έτος είναι οι εξής:

* 2009 : Κριστιάνο Ρονάλντο (Πορτογαλία)
* 2010 : Χαμίτ Αλτιντόπ (Τουρκία) 
* 2011 : Νεϊμάρ (Βραζιλία) 
* 2012 : Μίροσλαβ Στοχ (Σλοβακία) 
* 2013 : Ζλάταν Ιμπραχίμοβιτς (Σουηδία) 
* 2014 : Χάμες Ροδρίγες (Κολομβία) 
* 2015 : Γουέντελ Λίρα (Βραζιλία) 
* 2016 : Φαΐζ Σουμπρί (Μαλαισία) 
* 2017 : Ολιβιέ Ζιρού (Γαλλία) 
* 2018 : Μοχάμεντ Σαλάχ (Αίγυπτος) 
* 2019 : Ντάνιελ Ζόρι (Ουγγαρία) 
* 2020 : Σον Χιουνγκ-μιν (Νότια Κορέα)
* 2021 : Έρικ Λαμέλα (Αργεντινή)
* 2022 : Μάρτιν Ολέκσι (Πολωνία)
* 2023 : Γκιγιέρμε Μαντρούγκα (Βραζιλία)
* 2024 : Αλεχάντρο Γκαρνάτσο (Αργεντινή)

## Παραπομπές


## Εξωτερικοί σύνδεσμοι
*THE FIFA PUSKÁS AWARD - FIFA Official 

Κατηγορία:Διεθνή ποδοσφαιρικά βραβεία
Κατηγορία:Ποδοσφαιρικά βραβεία ΦΙΦΑ
Άγιος Μηνάς Δράμας

Ως οικισμός **Άγιος Μηνάς** Δράμας αναφέρεται το μοναστήρι του Αγίου Μηνά που βρίσκεται σε απόσταση περίπου 1,5 χλμ. δυτικά από το  χωριό Περιχώρα και 26 νοτιοδυτικά της Δράμας στην Ανατολική Μακεδονία. Πρόκειται για γυναικείο μοναστήρι το οποίο ιδρύθηκε το 1974, είναι αφιερωμένο στη μνήμη των αγίων μαρτύρων Mηνά, Bίκτωρος και Bικεντίου και πανηγυρίζει κάθε χρόνο στις 11 Νοεμβρίου. Είναι κτισμένο στην πλαγιά μιας γραφικής χαράδρας η οποία περιβάλλεται από πευκόφυτο δάσος. Ως ξεχωριστός οικισμός αναφέρεται για πρώτη φορά το 1981 να απογράφεται στην τότε κοινότητα Περιχώρας. Σύμφωνα με το Πρόγραμμα «Καλλικράτης» μαζί με την Περιχώρα αποτελούν την τοπική κοινότητα Περιχώρας που υπάγεται στη δημοτική ενότητα Σιταγρών του Δήμου Προσοτσάνης και σύμφωνα με την απογραφή του 2011 απογράφησαν 4 μοναχές.
## Πληθυσμός

## Εξωτερικοί σύνδεσμοι

* Η Ιερά Μονή Αγίου Μηνά Περιχώρας στο https://www.youtube.com/
* Φωτογραφίες από τον Άγιο Μηνά στον ιστότοπο https://www.greece.com/

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ) 
*Εγκυκλοπαίδεια Δομή, 2002-4

Κατηγορία:Χωριά της περιφερειακής ενότητας Δράμας
Κατηγορία:Δήμος Προσοτσάνης
Σιδηρόδρομοι Εσθονίας

Η **Eesti Raudtee** ή, για συντομία, η **EVR** είναι η εθνική εταιρεία σιδηροδρομικών υποδομών της Εσθονίας. Διαθέτει ένα δίκτυο 691 χλμ. (429 μιλίων) ευρείας κλίμακας (1.524 χιλιοστά σιδηροτροχιών σε όλη τη χώρα, μεταξύ των οποίων και 192 χλμ. (119 μίλια), τα οποία χρησιμοποιούνται από τα τρένα μετακίνησης της κρατικής εταιρείας Elron γύρω από το Τάλιν. Ο μοναδικός μέτοχος της Eesti Raudtee είναι το Δημόσιο της Εσθονίας.

## Ιστορικά στοιχεία
Μετά την κήρυξη της ανεξαρτησίας της Εσθονίας, ιδρύθηκε η κρατική εταιρεία Eesti Raudtee, την 1η Ιανουαρίου του 1992, ως η εθνική σιδηροδρομική εταιρεία της Εσθονίας. Στις 31 Αυγούστου του 2001, το 66% της μετοχής της εταιρείας πωλήθηκε από το κράτος στην εταιρεία Baltic Rail Services, η οποία είναι μια κοινοπραξία των εταιρειών Rail World (25,5%), Jarvis (25,5%), Railroad Development Corporation (5%) και OÜ Ganiger Invest. Η κοινοπραξία έχει ως επικεφαλής τους Εσθονούς επιχειρηματίες Jüri Käo και Guido Sammelselg (44%).

Το 2002, η εταιρεία Eesti Raudtee παρουσίασε ένα νέο λογότυπο αλλάζοντας ταυτόχρονα και εταιρική ταυτότητα κατά τη 10η επέτειό της. Το νέο λογότυπο ήταν τα δύο γράμματα "E" και "R" τα οποία είναι βαμμένα κόκκινα και συγχωνεύονται μεταξύ τους, με τρόπο που να συμβολίζουν το όνομα της εταιρείας.

Μετά από εκλογές το 2003, η νέα κυβέρνηση άλλαξε τους κανονισμούς σχετικά με τα δικαιώματα ανοικτής πρόσβασης και κάλυψε το επίπεδο των τελών, γεγονός το οποίο μείωσε τη βιωσιμότητα των σιδηροδρόμων. Οι σιδηρόδρομοι εξαγοράστηκαν από το κράτος κατά τη διάρκεια μιας συναλλαγής η οποία ολοκληρώθηκε τον Ιανουάριο του 2007. Το 2009, δημιουργήθηκαν δύο νέες θυγατρικές της Eesti Raudtee, η EVR Infra, η οποία είναι αρμόδια για τη διαχείριση της σιδηροδρομικής υποδομής και η EVR Cargo, η οποία ανέλαβε, με τη σειρά της, τις εμπορευματικές μεταφορές της μητρικής εταιρείας. Η παραπάνω διαδικασία ολοκληρώθηκε σε συμφωνία με τη νομοθεσία της Ευρωπαϊκής Ένωσης. Το 2012, ο αερομεταφορέας AS EVR Cargo (ο οποίος μετονομάστηκε σε Operail το 2018) διαχωρίστηκε από την Eesti Raudtee, οπότε και η EVR Infra μετονομάστηκε σε Eesti Raudtee.

## Παραπομπές


Κατηγορία:Εσθονικά εμπορικά σήματα
Κατηγορία:Εταιρείες με έδρα το Τάλιν
Εσθονια
Κατηγορία:Οικονομία της Εσθονίας
Πολύκαρπος Δράμας

Ο **Πολύκαρπος** η το Πολύκαρπο είναι ορεινό χωριό της Ανατολικής Μακεδονίας στην Περιφερειακή Ενότητα Δράμας.

## Γεωγραφικά - ιστορικά στοιχεία
Ο Πολύκαρπος βρίσκεται στις ανατολικές πλαγιές του όρους Φαλακρό σε υψόμετρο 700 μέτρα και σε απόσταση 26 χλμ. βορειοανατολικά της Δράμας. Την περίοδο της τουρκοκρατίας η ονομασία του ήταν *Ορμανλή* και οι μουσουλμάνοι κάτοικοί του με την ανταλλαγή πληθυσμών μετακινήθηκαν ενώ παράλληλα στο χωριό ήρθαν και εγκαταστάθηκαν αρχικά 37 οικογένειες προσφύγων (125 άτομα). 

Μετά την απελευθέρωση αναφέρεται επίσημα το 1928 με την ονομασία *Ορμανλή* στο ΦΕΚ 251Α - 20/11/1919 να προσαρτάται στην τότε κοινότητα Ραβενίων. Το 1927 με το ΦΕΚ 76Α - 02/05/1927 μετονομάστηκε σε *Πολύκαρπον* και το 1991 απογράφηκε με την ονομασία Πολύκαρπος. Σύμφωνα με το Πρόγραμμα «Καλλικράτης» μαζί με το Μακρυπλάγιο αποτελούν την κοινότητα Μακρυπλαγίου που υπάγεται στη δημοτική ενότητα Δράμας του Δήμου Δράμας και σύμφωνα με την απογραφή 2021 δεν έχει μόνιμους κατοίκους.

## Εξωτερικοί σύνδεσμοι

* Φθινοπωρινές ανταύγειες στην ορεινή περιοχή Μακρυπλαγίου-Πολυκάρπου Δράμας (εικόνες & βίντεο) από τον ιστότοπο https://georgiosnatsisphotographer.blogspot.com/

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Δράμας
MacOS Catalina

Το **macOS Catalina** (έκδοση 10.15) είναι η δέκατη έκτη μεγάλη έκδοση του macOS. Είναι ο διάδοχος του macOS Mojave και ανακοινώθηκε στο WWDC 2019 στις 3 Ιουνίου 2019 και κυκλοφόρησε στο κοινό στις 7 Οκτωβρίου 2019. Η Catalina είναι η πρώτη έκδοση του macOS που υποστηρίζει μόνο εφαρμογές 64-bit και η πρώτη που περιλαμβάνει το Activation Lock. Είναι επίσης η τελευταία έκδοση του macOS που έχει το πρόθεμα του αριθμού έκδοσης του 10. Ο διάδοχός του, το Big Sur, είναι η έκδοση 11. Το macOS Big Sur διαδέχθηκε το macOS Catalina στις 12 Νοεμβρίου 2020. 

Το λειτουργικό σύστημα πήρε το όνομά του από το νησί Σάντα Καταλίνα (*Santa Catalina*), το οποίο βρίσκεται στα ανοικτά των ακτών της νότιας Καλιφόρνιας.
To mac os Catalina υποστηρηζει τους παρακατω υπολογιστες:
MacBook (Early 2015 η νεοτερο )
MacBook Air (Mid 2012 η νεοτερο )
MacBook Pro (Mid 2012  η νεοτερο)
Mac mini (Late 2012 η νεοτερο)
iMac (Late 2012  η νεοτερο)
iMac Pro (2017)
Mac Pro (Late 2013 η νεοτερο) επισης μια σημαντικη πληροφορια ειναι το γεγονος οτι το catalina ειναι η πρωτη εκδοση macos που χρειαζεται 4gb ram για την εγκατασταση του.

## Παραπομπές


Κατηγορία:MacOS
MacOS Big Sur

Το **MacOS Big Sur** (έκδοση 11.0) είναι η δέκατη έβδομη μεγάλη έκδοση του MacOS, του λειτουργικού συστήματος της Apple για υπολογιστές Macintosh, και είναι ο διάδοχος του MacOS Catalina (έκδοση 10.15). Ανακοινώθηκε στο Παγκόσμιο Συνέδριο Προγραμματιστών της Apple (WWDC) στις 22 Ιουνίου 2020 και κυκλοφόρησε στο κοινό στις 12 Νοεμβρίου 2020.

Το macOS Big Sur διαθέτει επανασχεδιασμό της διεπαφής χρήστη. Είναι, επίσης, η πρώτη έκδοση macOS που υποστηρίζει Mac με επεξεργαστές που βασίζονται σε ARM. Για να σηματοδοτήσει τη μετάβαση, ο κύριος αριθμός έκδοσης του λειτουργικού συστήματος αυξήθηκε, για πρώτη φορά από το 2000, από 10 στο 11.  Το λειτουργικό σύστημα πήρε το όνομά του από την παράκτια περιοχή του Big Sur στην Κεντρική Ακτή της Καλιφόρνιας.

## Παραπομπές

Κατηγορία:MacOS
Επιφανείς Άνδρες (Λούβρο)

[μικρογραφία|320x320px|Μερική άποψη των ανδριάντων των Επιφανών ανδρών στην αυλή Ναπολεόν στο [Μουσείο του Λούβρου|Λούβρο]]
μικρογραφία|280x280px|Μερική άποψη των ανδριάντων των Επιφανών ανδρών
***Οι Επιφανείς άνδρες***  (γαλλικά: *Les Hommes illustres*) είναι μια σειρά 86 ανδριάντων που έχουν ανεγερθεί στις πτέρυγες της αυλής Ναπολεόν στο παλάτι του Λούβρου στο Παρίσι της Γαλλίας, μεταξύ 1853 και 1857.

## Περιγραφή
[μικρογραφία|320x320px|Η αυλή Ναπολεόν στο [Μουσείο του Λούβρου|Λούβρο]]
Η σειρά περιλαμβάνει 86 ανδριάντες σε μικρό τετράγωνο βάθρο, στην άκρη του οποίου είναι χαραγμένο το όνομα του προσώπου. Οι περισσότεροι είναι προσωπικότητες του γαλλικού πολιτισμού (25 συγγραφείς, 20 καλλιτέχνες, 13 αρχιτέκτονες), αλλά η σειρά περιλαμβάνει επίσης 10 επιστήμονες, 9 πολιτικούς και 8 κληρικούς. Δεν εκπροσωπείται γυναικεία προσωπικότητα.

Τα αγάλματα είναι τοποθετημένα στα κιγκλιδώματα της αυλής Ναπολεόν στο Λούβρο, στον πρώτο όροφο του παλατιού, συμμετρικά.

## Ιστορικό
Το 1853, ο αυτοκράτορας Ναπολέων Γ', ο οποίος μόλις είχε πάρει την εξουσία στη Γαλλία εκείνη την εποχή, ανέθεσε στον αρχιτέκτονα Λουί Βισκοντί να σχεδιάσει το έργο της επανένωσης των ανακτόρων του Λούβρου και του παλατιού του Κεραμεικού. Στα αρχικά σχέδια, οι ανδριάντες των επιφανών ανδρών θα τοποθετούνταν κάτω από τις στοές της αυλής Ναπολεόν. Ο Βισκοντί πέθανε ξαφνικά από καρδιακή προσβολή στα τέλη του 1853 και στη συνέχεια το έργο ανατέθηκε στον αρχιτέκτονα Εκτόρ Λεφυέλ. Αυτός επέλεξε να τους τοποθετήσει στον πρώτο όροφο.

Όλοι οι ανδριάντες δημιουργήθηκαν μεταξύ 1853 και 1857 από ομάδα γλυπτών, μερικοί από τους οποίους δημιούργησαν δύο έργα.

Οι εργασίες ανακαίνισης στο Λούβρο στα τέλη της δεκαετίας του 1980 οδήγησαν στην αποκατάσταση των ανδριάντων. Πέντε χρειάστηκε να αντικατασταθούν πλήρως.

## Ο ανδριάντες

## Παραπομπές


Κατηγορία:Μουσείο του Λούβρου
Γιακισούγκι

***Γιακισούγκι*** (ιαπωνικά: 焼杉, αγγλ. *Yakisugi*) είναι παραδοσιακή ιαπωνική τεχνική με την οποία επιτυγχάνεται προστασία και συντήρηση σε εξωτερικές ξύλινες κατασκευές, ιδίως σε επενδύσεις τοιχοποιίας και στέγες. Η μέθοδος αυτή είναι πολύ απλή και εφαρμόζεται στην Ιαπωνία εδώ και αιώνες, αν και με την πάροδο των χρόνων, εξαπλώθηκε και σε άλλες χώρες του κόσμου.

## Ετυμολογία
Η λέξη *Γιάκι*, στα ιαπωνικά, σημαίνει κάψιμο ή μισοκάψιμο με φωτιά, ενώ η λέξη *σούγκι* αναφέρεται στο είδος του ιαπωνικόυ κυπαρισσιού (*Cryptomeria japonica*).  Ορισμένες φορές χρησιμοποιείται γι' αυτή την πανάρχαια τεχνική συντήρησης και ο όρος, Σόου Σούγκι Μπαν (ιαπωνικά: 焼杉板), που είναι με διαφορετικό ιαπωνικό χαρακτήρα. Η λέξη *μπαν* -ετυμολογικά- σημαίνει "ξύλινη σανίδα".

## Μεθοδολογία
Η τεχνική συνίσταται στην αποκλειστική χρήση ιαπωνικόυ κυπαρισσιού (είδους εξαιρετικής αντοχής), το οποίο αφού ξηραθεί και κοπεί σε κατάλληλα σανίδια, υφίσταται μία επιφανειακή καύση (χωρίς να επιτραπεί η ανάφλεξη του κάθε ξύλινου στοιχείου), με χειρωνακτικό συνήθως τρόπο. Αυτό σαν θερμική κατεργασία διαρκεί ελάχιστο χρονικό διάστημα. 

Η ξύλινη επιφάνεια γίνεται κατάμαυρη, στη συνέχεια ξύνεται με ειδικές βούρτσες, και κάθε στοιχείο επιδέχεται ενός φινιρίσματος μ' ένα φυσικό έλαιο, ή φυσικό βερνίκι. Μέσω της διεργασίας της μερικής ανθρακοποίησης, το ξύλο γίνεται έτσι λιγότερο υδρόφιλο, πιο ανθεκτικό σε μικροοργανισμούς (λ.χ. ξυλοφάγα έντομα) και αποκτά σημαντική πυραντοχή.

Ο ιάπωνας αρχιτέκτονας Τερουνόμπου Φουτζιμόρι χρησιμοποιεί εκτεταμένα την τεχνική *γιακισούγκι* στις κατασκευές του.

## Παραπομπές


Κατηγορία:Ξύλο
Κατηγορία:Τεχνολογία ξύλου
Μαρία Τεμριούκοβνα

Η **Μαρία Τεμριούκοβνα** (c. 1544 &ndash; 1 Σεπτέμβρη του 1569) ήταν μία Κιρκασιανή Τσαρίνα του Βασιλείου της Ρωσίας και τη δεύτερη σύζυγος του Ιβάν του Τρομερού.

## Ζωή
Η κόρη του Τεμριούκ (Τιμούρ ή Τεϋμούρ) της Καμπάρντια, η Μαρία (αρχικά ονομαζόταν **Κούτσενεϊ μπιντ Τευμούρ** πριν από τη βάπτιση της) παρουσιάστηκε στον Ιβάν στη Μόσχα μετά το θάνατο της πρώτης συζύγου του, Αναστασία Ρομάνοβνα. Η ρωσική λαογραφία λέει για το πώς η πρώτη γυναίκα του Ιβάν, πριν πεθάνει, τον προειδοποίησε να μην πάρει ειδωλολάτρισσα ως γυναίκα. Ο Ιβάν ήταν τόσο χτυπημένος από την ομορφιά της Μαρίας, που αποφάσισε να την παντρευτεί αμέσως. Στις 21 Αυγούστου 1561, παντρεύτηκαν, τέσσερις ημέρες πριν από τα 31α γενέθλια του Ιβάν. Ο γάμος πραγματοποιήθηκε αφού ναυάγησαν οι διαπραγματεύσεις γάμου μεταξύ του Ιβάν και της Αικατερίνης Γιαγκελλόνων.

Ο Ιβάν σύντομα ήρθε να μετανιώσει για την απόφαση να την παντρευτεί, λόγω του ότι η νέα του σύζυγος θεωρείτο αναλφάβητη και εκδικητική. Ποτέ δεν εντάχθηκε πλήρως στον τρόπο ζωής των Μοσχοβιτών και θεωρήθηκε φτωχή μητριά των δύο γιων του, Ιβάν και του Φιοντόρ. Γέννησε έναν γιο με το όνομα Βασιλή, που πήρε το όνομά του από τον πεθερό τηε στις 21 Μαρτίου 1563, αν και πέθανε στις 3 Μαΐου την ίδια χρονιά. Τη Μαρία την μισούσαν γενικά οι υπηκόοι της, που την θεωρούσαν χειραγωγική και σαν μάγισσα στη συμπεριφορά της. Μερικοί ιστορικοί  γράφουν ότι ήταν εκείνη που υποκίνησε για πρώτη φορά τον σύζυγό της για να σχηματίσει το *[[Oprichniki|οπριντσίκ]]*.

Πέθανε την 1η Σεπτεμβρίου 1569 σε ηλικία 25 ετών. Φημολογήθηκε ότι είχε δηλητηριαστεί από τον σύζυγό της. Ο Τσάρος δεν παραδέχτηκε ποτέ κάτι τέτοιο και είχε βασανίσει πολλούε ανθρώπους με την υποψία δολοφονίας της Τσαρίνας.

## Παραπομπές


## Βιβλιογραφικές αναφορές
* Troyat, Henri *Ivan le Terrible*. Flammarion, Παρίσι, 1982
* de Madariaga, Isabel *Ivan the Τρομερός*. Giulio Einaudi editorore, 2005

Κατηγορία:Τσαρίνες της ρωσικής αυτοκρατορίας
Κατηγορία:Σελίδες με μη επιθεωρημένες μεταφράσεις
Κάτω Κεφαλάρι Δράμας

Το **Κάτω Κεφαλάρι** είναι πεδινό χωριό της Ανατολικής Μακεδονίας στην Περιφερειακή Ενότητα Δράμας..

## Γενικά και ιστορικά στοιχεία
Το Κάτω Κεφαλάρι βρίσκεται στην πεδιάδα της Δράμας και τα νότια όρια με την Περιφερειακή Ενότητα Καβάλας με υψόμετρο 87 μέτρα. Απέχει περίπου 7 χλμ. Δ. από το Καλαμπάκι (έδρα δήμου), 15 χλμ. ΝΑ. από τη Δράμα και 24 χλμ. ΒΔ. από την Καβάλα. Το χωριό είναι κτισμένο δίπλα στον Άγιο Αθανάσιο (ΒΔ.) και το Άνω Κεφαλάρι (ΝΑ.) ενώ στα δυτικά του περνάει η ΕΟ Δράμας - Καβάλας. Μέχρι το 1951 μαζί με το Άνω Κεφαλάρι αποτελούσαν κοινό συνοικισμό του Αγίου Αθανασίου και ονομάζονταν από κοινού Κεφαλάρι (επί τουρκοκρατίας *Μπουνάρμπαση*). Οι μουσουλμάνοι κάτοικοί του, μετά τη Μικρασιατική καταστροφή και την Ελληνοτουρκική ανταλλαγή πληθυσμών του 1923 μετακινήθηκαν στην Τουρκία ενώ στο χωριό ήρθαν και εγκαταστάθηκαν αρχικά 83 προσφυγικές οικογένειες (304 άτομα).

Ως ξεχωριστός οικισμός με την ονομασία Κάτω Κεφαλάρι αναφέρεται επίσημα για πρώτη φορά το 1951 όταν απογράφηκε στην τότε κοινότητα Αγίου Αθανασίου. Το 1955 με το ΦΕΚ 95Α - 21/04/1955 ορίστηκε έδρα της νεοϊδρυθείσας κοινότητας Κεφαλαρίου, αλλά το 1957 ορίστηκε έδρα το Άνω Κεφαλάρι. Σύμφωνα με το Πρόγραμμα «Καλλικράτης» μαζί με το Άνω Κεφαλάρι αποτελούν την τοπική κοινότητα Κεφαλαρίου που υπάγεται στη δημοτική ενότητα Δοξάτου του Δήμου Δοξάτου και σύμφωνα με την απογραφή του 2011 έχει πληθυσμό 333 κατοίκους, ενώ η τοπική κοινότητα με την απογραφή του 2021 είχε 576 κατοίκους.

## Παραπομπές


Κατηγορία:Κωμοπόλεις της περιφερειακής ενότητας Δράμας
Κατηγορία:Δήμος Δοξάτου
Τερουνόμπου Φουτζιμόρι

Ο **Τερουνόμπου Φουτζιμόρι** (*ιαπωνικά:* 藤森 照 信, *αγγλ.* *Fujimori Terunobu*, γενν. 21 Νοεμβρίου 1946) είναι διακεκριμένος Ιάπωνας αρχιτέκτονας και ιστορικός της Αρχιτεκτονικής.

Κατά τη διάρκεια της δεκαετίας του 1970 και του 1980, εκπόνησε μελέτες για το αστικό περιβάλλον και τη δόμηση, σχετικά με τα πρώιμα δυτικά κτίρια και ασυνήθιστα γεγονότα. Δεν ασχολήθηκε με την αρχιτεκτονική μέχρι που τα 40 του. 

Το έργο του θεωρείται από πολλούς ως εκκεντρικό, αλλά χαρακτηρίζεται από τη χρήση φυσικών υλικών. Αν και είναι γνωστός στην Ιαπωνία ως πολιτιστικός σχολιαστής, δεν ήταν ευρέως γνωστός στη Δύση έως ότου εκπροσώπησε την Ιαπωνία στη Μπιενάλε της Βενετίας του 2006.

## Παραπομπές


Κατηγορία:Ιάπωνες αρχιτέκτονες
Σχέσεις Αφγανιστάν-Πολωνίας

Οι **σχέσεις Αφγανιστάν-Πολωνίας** αναφέρονται στις επίσημες σχέσεις μεταξύ του Αφγανιστάν και της Πολωνίας. Το Αφγανιστάν έχει πρεσβεία στη Βαρσοβία και η Πολωνία έχει πρεσβεία στην Καμπούλ.

## Ιστορία
[δεξιά|μικρογραφία| Ο Πρόεδρος της Πολωνίας [Ιγκνάτσι Μοστσίτσκι και ο Βασιλιάς του Αφγανιστάν Αμανουλάχ Χαν στη Βαρσοβία το 1928.]]
Οι μοντέρνες σχέσεις μεταξύ του Αφγανιστάν και της Πολωνίας χρονολογούνται από τον 20ο αιώνα, όταν ο Βασιλιάς Αμανουλάχ Χαν επισκέφθηκε την Πολωνία το 1928 και δέχθηκε θερμό καλωσόρισμα από την πολωνική κυβέρνηση. Αυτό έδωσε στη συνέχεια στο Αφγανιστάν και την Πολωνία τις πλήρεις διπλωματικές σχέσεις του. Ωστόσο, οι σχέσεις διακόπηκαν στη συνέχεια μετά το Β΄ Παγκόσμιο Πόλεμο και αργότερα από τον Ψυχρό Πόλεμο, στον οποίο και οι δύο δεν είχαν καμία ή καθόλου επίσημη σχέση.

Στη δεκαετία του 1980, κατά τη διάρκεια του Σοβιετικού πολέμου στο Αφγανιστάν, η Πολωνία ως μέρος του κομμουνιστικού Ανατολικού Μπλοκ πήρε το μέρος της Σοβιετικής Ένωσης, αλλά την ίδια στιγμή, το αναπτυσσόμενο κίνημα Αλληλεγγύης στην Πολωνία και η ισχυρή αντισοβιετική αντίσταση με επικεφαλής τον Αχμάντ Σαχ Μασούντ συνέβαλαν στην πρόκληση της κατάρρευσης του κομμουνιστικού κόσμου και την πτώση της ΕΣΣΔ. Ο Πολωνοί έδειξαν μεγάλη υποστήριξη και αλληλεγγύη προς τους Αφγανούς ενάντια στην ΕΣΣΔ.

## Σύγχρονη περίοδος
δεξιά|μικρογραφία| Πρεσβεία του Αφγανιστάν στη Βαρσοβία.
Στη δεκαετία του 1990, η Πολωνία έδειξε υποστήριξη στην Βόρεια Συμμαχία του Αχμάντ Σαχ Μασούντ για την καταπολέμηση των Ταλιμπάν. Ο Σαχ Μασούντ είχε επίσης μια συνέντευξη με έναν αριθμό Πολωνών, συμπεριλαμβανομένου του Πιότρ Μπαλτσερόβιτς, του τελευταίου που του πήρε συνέντευξη πριν από το θάνατό του. Η πολωνική υπηρεσία πληροφορίών με επικεφαλής τον Αλεξάντερ Μακόφσκι, επικουρούμενη από πολιτοφυλακές κατά των Ταλιμπάν στο Αφγανιστάν, βοήθησε επίσης στην ανακάλυψη της ύπαρξης του Οσάμα Μπιν Λάντεν και είχε ζητήσει από τη CIA να τον σκοτώσει το 1999, αλλά η CIA απέρριψε και, επομένως, έχασε την ευκαιρία. Η αποτυχημένη απόπειρα πιστεύεται ότι είχε διαδραματίσει ρόλο που οδήγησε στις επιθέσεις του Μπιν Λάντεν στις 11 Σεπτεμβρίου στις ΗΠΑ στο αυξανόμενο αντιδυτικό συναίσθημα στον μουσουλμανικό κόσμο, την οποία ο Μακόφσκι απόδωσε στην χαμένη ευκαιρία της εξάλειψης της απειλής του Μπιν Λάντεν το 1999.

Η Πολωνία συνέβαλε επίσης με στρατεύματα στο Αφγανιστάν στον επακόλουθο Πόλεμο του Αφγανιστάν μετά την κατάρρευση της κυριαρχίας των Ταλιμπάν ως μέρος της αποστολής του ΝΑΤΟ στη χώρα. Οι Πολωνοί κατάφεραν να κερδίσουν υποστήριξη από τους ντόπιους Αφγανούς, αλλά παρεμποδίστηκε από τις μάταιες προσπάθειες των ΗΠΑ στον πόλεμο. Ωστόσο, λόγω του κόστους του πολέμου, μερικές φορές αναφέρεται ως «Σύνδρομο του Βιετνάμ» της Πολωνίας λόγω περιστατικών όπως το περιστατικό του Ναγκάρ Χελ.

## Παραπομπές


## Εξωτερικοί σύνδεσμοι
* Πρεσβεία της Ισλαμικής Δημοκρατίας του Αφγανιστάν στη Βαρσοβία
* Πρεσβεία της Δημοκρατίας της Πολωνίας στην Καμπούλ 


Πολωνια
Αφγανισταν
Σχέσεις Ιράκ-Πολωνίας

Οι **σχέσεις Ιράκ-Πολωνίας** είναι η επίσημες διμερείς σχέσεις μεταξύ του Ιράκ και της Πολωνίας. Το Ιράκ έχει πρεσβεία στη Βαρσοβία. Η Πολωνία έχει πρεσβεία στη Βαγδάτη.

## Ιστορία

### Δεκαετία του 1940
Το 1942, κατά την εκκένωση Πολωνών πολιτών από την ΕΣΣΔ στο Β΄ Παγκόσμιο Πόλεμο, μερικοί Πολωνοί στρατιωτικοί υπό τον Στρατηγό Βουαντίσουαφ Άντερς, εκκενώθηκαν στο Ιράκ, ενώ μερικοί Πολωνοί πολίτες πήγαν σε στρατόπεδα προσφύγων στο Ιράν.

### Δεκαετία του 1980
Τη δεκαετία του 1980, η Πολωνία παρέμεινε ουδέτερη στον πόλεμο Ιράν-Ιράκ.

### Δεκαετία του 1990
Τον Αύγουστο του 1990, μετά την εισβολή του Σαντάμ Χουσεΐν στο Κουβέιτ, Πολωνοί πράκτορες πληροφοριών έσωσαν έξι Αμερικανούς αξιωματικούς πληροφοριών από το Ιράκ (μέσω Τουρκίας). Εκείνη την εποχή, αρκετές χιλιάδες Πολωνοί βρίσκονταν στο Ιράκ, οι οποίοι εργάζονταν σε κατασκευαστικά έργα, δίνοντάς τους μεγαλύτερη ικανότητα να αποφύγουν τον εντοπισμό από τις ιρακινές υπηρεσίες πληροφορίες. Η βοήθεια της Πολωνίας στις ΗΠΑ κατά τον Πόλεμο του Περσικού Κόλπου, η οποία αποκαλύφθηκε το 1995, οδήγησε σε στενότερες σχέσεις ΗΠΑ-Πολωνίας.

### Πόλεμος στο Ιράκ
Το 2003, η Πολωνία συμμετείχε στην εισβολή του Ιράκ υπό την ηγεσία των ΗΠΑ το 2003, στέλνοντας περίπου 200 ειδικές δυνάμεις αρχικά. Κατά τη διάρκεια του πολέμου στο Ιράκ, η Πολωνία ήταν υπεύθυνη για την πολωνική ζώνη στο Ιράκ, μεταξύ Βαγδάτης και Βασόρα. Αυτή ήταν μια από τις τέσσερις ζώνες κατοχής στο Ιράκ εκείνη την εποχή. Στην Πολωνία, υπήρχε σχετική απογοήτευση για την αίσθηση ότι «η Πολωνία απέφερε πολύ μικρό όφελος από την ανάπτυξή της: οι προσπάθειές της να τερματίσουν την υποχρέωση θεώρησης για τις ΗΠΑ απορρίφθηκαν και ο στρατός της παραπονέθηκε ότι δεν έλαβε τόσο οικονομική βοήθεια όσο αναμενόταν». Το 2006, περισσότερα από 10.500 πολωνικά στρατεύματα βρίσκονταν στο Ιράκ. Στο τέλος του 2008, αποσύρθηκαν και τα 900 πολωνικά στρατεύματα που είχαν απομείνει στο Ιράκ, ενώ είχαν απομείνει περίπου δώδεκα Πολωνοί στρατιωτικοί σύμβουλοι.

### Συνασπισμός κατά του ISIS
Αφού το Ισλαμικό Κράτος του Ιράκ και το Λεβάντε απείλησε το Ιράκ το 2014, η Πολωνία παρείχε ανθρωπιστική βοήθεια στο Ιράκ και έδωσε πολιτική υποστήριξη στην Επιχείρηση Εγγενής Λύση, αλλά δίστασε για σχεδόν δύο χρόνια προτού ενταχθεί στην αντι-ISIL στρατιωτική εκστρατεία τον Ιούνιο του 2016. Η Πολωνία είναι ενεργό μέλος της Συνδυασμένης Διακλαδικής Δύναμης Κρούσης – Επιχείρηση Εγγενής Λύση από τότε.

## Δείτε επίσης

* Διεθνείς σχέσεις του Ιράκ
* Διεθνείς σχέσεις της Πολωνίας

## Παραπομπές


## Εξωτερικοί σύνδεσμοι
* Πρεσβεία της Δημοκρατίας της Πολωνίας στη Βαγδάτη
* Πρεσβεία του Ιράκ στη Βαρσοβία


Πολωνια
Ιρακ
Σχέσεις Ινδονησίας-Πολωνίας

Οι **σχέσεις Ινδονησίας-Πολωνίας** είναι οι διμερείς σχέσεις μεταξύ της Ινδονησίας και της Πολωνίας. Οι δύο χώρες σύναψαν διπλωματικές σχέσεις το 1955. Η Ινδονησία έχει πρεσβεία στη Βαρσοβία, ενώ η Πολωνία έχει πρεσβεία στην Τζακάρτα. Εκτός από παρόμοιες κόκκινες και άσπρες σημαίες, η Ινδονησία και η Πολωνία μοιράζονται παρόμοια πορεία ιστορίας μέσω διαρκών επαναστάσεων, πολέμων για ανεξαρτησία και διατήρησης της εθνικής ενότητας. Και τα δύο έθνη συμφώνησαν να επεκτείνουν τις διμερείς σχέσεις στους τομείς του εμπορίου, του πολιτισμού και της εκπαίδευσης, μέσω προγραμμάτων όπως η διοργάνωση εκθέσεων τέχνης, το πρόγραμμα ανταλλαγής φοιτητών και η παροχή υποτροφιών.

## Ιστορία
δεξιά|μικρογραφία| Πρεσβεία της Ινδονησίας στη Βαρσοβία.
Οι ιστορικοί δεσμοί μεταξύ Πολωνίας και Ινδονησίας χρονολογούνται από την αποικιακή εποχή των Ολλανδικών Ανατολικών Ινδιών. Περίπου τον 19ο αιώνα, οι Πολωνοί άρχισαν να μεταναστεύουν στις Ανατολικές Ινδίες. Το πρώην αεροδρόμιο Polonia της Μεντάν πήρε το όνομά του από την Πολωνία. Το αεροδρόμιο χτίστηκε σε μια φυτεία καπνού που κάποτε ανήκε στον βαρόνο Μιχάλσκι το 1872, έναν Πολωνό μετανάστης που ονόμασε την περιουσία την ιδιοκτησία ου «Polonia», το λατινικό όνομα για την Πολωνία.

## Επισκέψεις υψηλού επιπέδου
Η πρώτη επίσκεψη υψηλού επιπέδου από την Ινδονησία ήταν η επίσκεψη του Προέδρου Σουκάρνο στην Πολωνία το 1959, ακολουθούμενη 44 χρόνια αργότερα από την κόρη του, Πρόεδρο Μεγκαβάτι Σουκαρνοπούτρι, το 2003. Ο Πρόεδρος Σουσίλο Μπάμπανγκ Γιουντχογιόνο πραγματοποίησε επίσης κρατική επίσκεψη στην Πολωνία το 2013. Εν τω μεταξύ, ο πρώτος Πολωνός πρόεδρος που επισκέφθηκε την Ινδονησία ήταν ο Πρόεδρος Αλεξάντερ Κφασνιέφσκι το 2004 και στη συνέχεια ακολούθησε ο Πρωθυπουργός Μάρεκ Μπέλκα το 2005. Τον Ιανουάριο του 2013, η αντιπροσωπεία του Πολωνικού Κοινοβουλίου με επικεφαλής τον Κσίστοφ Κλοσόφσκι επισκέφθηκε το αντίστοιχο κοινοβούλιο της Ινδονησίας στην Τζακάρτα.

## Εμπόριο και επενδύσεις
Το 2011, οι πολωνικές εξαγωγές προς την Ινδονησία ανέρχονταν σε 1,1 τρισεκατομμύρια ρουπίες (121 εκατομμύρια δολάρια ΗΠΑ), ενώ οι εισαγωγές τους έφτασαν τα 6,6 τρισεκατομμύρια ρουπίες (720 εκατομμύρια δολάρια ΗΠΑ), καθιστώντας το εμπορικό ισοζύγιο πολύ υπέρ της Ινδονησίας. Η Πολωνία πωλεί κυρίως μηχανήματα, στρατιωτικούς εξοπλισμούς και όπλα και χημικά στην Ινδονησία, ενώ αγοράζει άνθρακα, υφάσματα, ξύλινα έπιπλα, ακατέργαστο φοινικέλαιο και γεωργικά προϊόντα από την Ινδονησία. Συνήθως τα έπιπλα ινδονησιακής προέλευσης ολοκληρώνονται στην Πολωνία και επανεξάγονται σε άλλες ευρωπαϊκές αγορές.

Οι πολωνικές επενδύσεις στην Ινδονησία το 1ο τρίμηνο του 2012 ανήλθαν σε 7 εκατομμύρια δολάρια ΗΠΑ σε ηλεκτρονικά και διατροπικά εμπορευματοκιβώτια. Ενώ οι πολωνικές επενδύσεις σε εξόρυξη άνθρακα, έπιπλα και γεωργία δείχνουν το ποσό των 155 εκατομμυρίων δολαρίων ΗΠΑ. 

## Δείτε επίσης

* Διεθνείς σχέσεις της Ινδονησίας
* Διεθνείς σχέσεις της Πολωνίας

## Παραπομπές


## Εξωτερικοί σύνδεσμοι
* Πρεσβεία της Δημοκρατίας της Ινδονησίας στη Βαρσοβία
* Πρεσβεία της Πολωνίας στην Τζακάρτα


Πολωνια
Ινδονησια
Νίκος Παναγιωτίδης

Ο **Νίκος Παναγιωτίδης** (Γκέτεμποργκ, 22 Φεβρουαρίου 1978) είναι Έλληνας τραγουδιστής και μουσικός.

## Βιογραφία

Γεννήθηκε στις 22 Φεβρουαρίου του 1978 από Έλληνες γονείς στο Γκέτεμποργκ της Σουηδίας. Οι γονείς του είναι ο Ιωάννης Παναγιωτίδης και η Ελένη Παναγιωτίδου, ενώ έχει και 3 αδερφούς. Ασχολήθηκε με τη μουσική από πολύ μικρός. Επηρεασμένος από την ελληνική μουσική που άκουγε η οικογένεια του και από τον μεγάλο του αδερφό που ήταν επίσης μουσικός, στην ηλικία των 8 ετών ξεκίνησε την ενασχόλησή του με το τραγούδι και έμαθε μπουζούκι. Έτσι ξεκίνησε να παίζει μουσική και να τραγουδάει σε διάφορες εκδηλώσεις της ελληνικής κοινότητας του Γκέτεμποργκ.

### Antique

Το 1999 τον προσέγγισαν δυο Σουηδοί μουσικοί παραγωγοί, οι οποίοι διασκεύαζαν ελληνικά τραγούδια και έπαιζαν ως DJ τα καλοκαίρια στην Ελλάδα. Αυτοί οι δυο είχαν διασκευάσει το τραγούδι «Opa» του Νότη Σφακιανάκη και του Γιώργου Αλκαίου και ζήτησαν απο τον Νίκο και την παιδική του φίλη Έλενα Παπαρίζου να το ηχογραφήσουν. 

Στις 7 Απριλίου του 1999 ο Νίκος Παναγιωτίδης και η Έλενα Παπαρίζου μπήκαν σε στούντιο της Στοκχόλμης και ηχογράφησαν το πρώτο τους single, «Οπα-Οπα». 

Έχοντας δυο τραγούδια («Οπα-Οπα και «Δυνατά-Δυνατά») στα Top 10 Hits της Ελλάδας και της Σουηδίας οι Antique γνώρισαν μεγάλη επιτυχία στη Σκανδιναβία και αργότερα σε όλη την Ευρώπη και με τη συμμετοχή τους στην Eurovision το 2001, όπου, εκπροσωπώντας την Ελλάδα με το τραγούδι Die For You του Νίκου Τερζή και του Αντώνη Παππά, κατέκτησαν την 3η θέση, την καλύτερη θέση που είχε κατακτήσει η Ελλάδα μέχρι τότε στο διαγωνισμό. 

Οι Antique έβγαλαν 3 ολοκληρωμένα άλμπουμ και έπειτα αποφάσισαν να κάνουν ένα διάλειμμα από το συγκρότημα τους ώστε να δοκιμάσουν ο καθένας ξεχωριστά τις δυνατότητές του. Σε ενα ήρεμο κλίμα και διατηρώντας τη φιλία τους, ο Νίκος και η Έλενα διέλυσαν τους Antique το 2003 ενώ ήταν ακόμη πολύ επιτυχημένοι.

### Σόλο Καριέρα
Μετά τη διάλυση των Antique, ο Νίκος Παναγιωτίδης ξεκινά σόλο καριέρα υπογράφοντας συμβόλαιο με τη δισκογραφική εταιρία Groove Audio Media. Για αρκετό διάστημα λείπει από την Ελλάδα ψάχνοντας τραγούδια για το πρώτο του CD.

Τον Ιούνιο του 2005 κυκλοφορεί το CD του με τίτλο «Δυο Βροχές». Το CD περιέχει 6 τραγούδια και έχει κυρίως λαϊκό χαρακτήρα. Τα πέντε από αυτά έχει γράψει ο Γιάννης Σταμπουλίδης, ενώ το ντουέτο του Νίκου με την Εύα Χαιροπούλου έγραψε ο Μπάμπης Χαλκίδης. Το CD καταλαμβάνει την 3η θέση στα charts. Παρόλα αυτά, ο Νίκος Παναγιωτίδης αποφασίζει να αποσυρθεί από την ελληνική δισκογραφία. Έκτοτε ζει με την οικογένεια του στη Σουηδία και έχει ακολουθήσει έναν άλλον επαγγελματικό τομέα.

## Επανένωση των Antique

Το καλοκαίρι του 2019 οι Antique έκαναν μια μοναδική εμφάνιση στο Γκέτεμποργκ της Σουηδίας στα πλαίσια του “We Who Love The 90s”, ένα φεστιβάλ της Σουηδίας αφιερωμένο στα hits των 90s.

Κατηγορία:Έλληνες μουσικοί
Κατηγορία:Έλληνες τραγουδιστές
Κατηγορία:Σουηδοί ελληνικής καταγωγής
Σχέσεις Γεωργίας-Πολωνίας

Οι **σχέσεις Γεωργίας-Πολωνίας** αναφέρονται στις εξωτερικές διμερείς σχέσεις μεταξύ της Γεωργίας και της Πολωνίας. Οι δύο χώρες σύναψαν διπλωματική σχέση στις 28 Απριλίου 1992.
[αριστερά|μικρογραφία| Μνημείο των Γεωργιανών αξιωματικών του [Πολωνικός Στρατός Ξηράς|Πολωνικού Στρατού που θυσίασαν τη ζωή τους στην Πολωνία, στο Μουσείο Εξέγερσης της Βαρσοβίας.]]
Και οι δύο χώρες είναι πλήρη μέλη του Συμβουλίου της Ευρώπης.
[δεξιά|μικρογραφία|300x300εσ| ''Λεωφόρος [Λεχ Κατσίνσκι|Λεχ και Μάρια'' Κατσίνσκι υπό κατασκευή στο Μπατούμι της Γεωργίας.]]
Οι τεκμηριωμένοι δεσμοί μεταξύ της Γεωργίας και της Πολωνίας χρονολογούνται από τον 15ο αιώνα, όταν ο Γεωργιανός (Καρτλιανός) Βασιλιάς Κωνσταντίνος Β΄ της Γεωργίας έστειλε μια διπλωματική αποστολή στον Πολωνό Βασιλιά Αλέξανδρο της Πολωνίας. Αργότερα, ο Πολωνός Βασιλιάς Γιαν Γ΄ Σομπιέσκι προσπάθησε να δημιουργήσει επαφές με τη Γεωργία. Πολλοί Γεωργιανοί συμμετείχαν σε στρατιωτικές εκστρατείες υπό την ηγεσία της Πολωνίας τον 17ο αιώνα. Ο Μπόγκνταν Γκουρντζιέτσκι, ένας Γεωργιανός, ο οποίος ήταν η μεγαλύτερη εξουσία για όλα, ο οποίος εργάζονταν στη διπλωματική υπηρεσία του Πολωνού βασιλιά, πραγματοποίησε συχνά διπλωματικά ταξίδια στην Περσία, για τα οποία απέκτησε, μεταξύ άλλων, εγγύηση για τη διατήρηση προηγούμενων προνομίων για ιεραπόστολους. Ήδη κατά τη διάρκεια της κυριαρχίας του Βασιλιά Ιωάννη Β΄ Καζίμιρ της Πολωνίας, έστειλε αποστολές στο Ισφαχάν και ο Βασιλιάς Γιαν Γ΄ Σομπιέσκι επωφελήθηκε από τα ταλέντα του Γκουρντζιέτσκι με τον ίδιο τρόπο (στα 1668, 1671, 1676-1678, στα 1682-1684 και το 1687). Ο Γκουρντζιέτσκι παρέμεινε στην αυλή του σαχ για αρκετά χρόνια υπό την ιδιότητα του ειδικού κατοίκου και εκπροσώπου του Πολωνού βασιλιά. Αυτός ήταν που μετέφερε στον Σαχ Σουλεϊμάν τα νέα για τη νίκη των χριστιανικών δυνάμεων στη Βιέννη (1683).

Κατά τη σύντομη περίοδο της ανεξαρτησίας της Γεωργίας το 1920, η Πολωνία και η Γεωργία είχαν δημιουργήσει καλές σχέσεις και υπέγραψαν μια βραχύβια συμμαχία.

Κατά τη διάρκεια του πολέμου στη Νότια Οσετία το 2008, η Πολωνία υποστήριξε σθεναρά τη Γεωργία. Ο Πρόεδρος της Πολωνίας, Λεχ Κατσίνσκι, πέταξε στην Τιφλίδα μαζί με άλλους προέδρους της Ανατολικής Ευρώπης για να διαδηλώσουν ενάντια στη ρωσική στρατιωτική συσσώρευση και στη συνέχεια της στρατιωτικής σύγκρουσης.

Μετά από αρκετές επιθέσεις στον ιστότοπο του Υπουργείου Εξωτερικών της Γεωργίας, ο πρόεδρος της Πολωνίας επέτρεψε στο Υπουργείο Εξωτερικών της Γεωργίας να δημοσιεύσει τα μηνύματά του στον ιστότοπό του.

## Διπλωματικές αποστολές
δεξιά|μικρογραφία| Πρεσβεία της Γεωργίας στη Βαρσοβία.

* Η Γεωργία έχει πρεσβεία στη Βαρσοβία.
* Η Πολωνία έχει πρεσβεία στην Τιφλίδα.

## Δείτε επίσης

* Διεθνείς σχέσεις της Γεωργίας
* Διεθνείς σχέσεις της Πολωνίας
* Σχέσεις Γεωργίας-Ευρωπαϊκής Ένωσης

## Παραπομπές


## Εξωτερικοί σύνδεσμοι
* Υπουργείο Εξωτερικών της Γεωργίας σχετικά με τις σχέσεις με την Πολωνία
* Γεωργιανή πρεσβεία στη Βαρσοβία (μόνο στα γεωργιανά και πολωνικά)
* Πολωνική πρεσβεία στην Τιφλίδα


Πολωνια
Γεωργια
Νέα Ελβετία Βύρωνα

*Για συνοικία στην Ελλάδα με το ίδιο όνομα δείτε το λήμμα: [[Νέα Ελβετία Θεσσαλονίκης]]*

Η **Νέα Ελβετία** είναι συνοικία του Δήμου Βύρωνα. Έλαβε αυτό το όνομα επειδή πριν πυκνοκατοικηθεί είχε υγιεινό κλίμα εξαιτίας της γειτνιάσεώς της με τον Υμηττό. Αρχικά ιδρύθηκε σαν προσφυγικός οικισμός και στη συνέχεια εξελίχθηκε στη συνοικία που ξέρουμε σήμερα.

Κατηγορία:Δήμος Βύρωνα
Glotta

Το **Glotta** με υπότιτλο **Zeitschrift für griechische und lateinische Sprache (Γλῶττα.** **Περιοδικό ελληνικής και λατινικής γλώσσας)** είναι ένα παραδοσιακό περιοδικό κλασικής φιλολογίας στη γερμανική γλώσσα. Το όνομα Glotta προέρχεται από την αρχαία ελληνική λέξη γλῶττα (γλώσσα).

Το περιοδικό *Glotta* ιδρύθηκε το 1909 από τους Πάουλ Κρέτσμερ και Φραντς Σκουτς. Ασχολείται κυρίως με προβλήματα των κλασικών αρχαίων γλωσσών, των λατινικών και των αρχαίων ελληνικών και κατά συνέπεια δημοσιεύει κυρίως γλωσσικές, δομικές και ετυμολογικές μελέτες. Μετά από διακοπή λόγω του Β΄ Παγκοσμίου Πολέμου, οι Κρέτσμερ και Μπρούνο Σνελ προσπάθησαν να αποκαταστήσουν το περιοδικό, το οποίο ξανακυκλοφόρησε το 1948. Οι παρόντες (2023) αρχισυντάκτες είναι οι Γιαν Φέλιξ Γκέρτνερ, Ντάνιελ Κέλιγκαν και Αντρέας Βίλι.

Εκδίδεται περιστασιακά από το 1909. Σήμερα η Vandenhoeck &amp; Ruprecht δημοσιεύει ένα τεύχος το χρόνο και γίνονται αποδεκτές εργασίες στα γερμανικά, αγγλικά, γαλλικά, ιταλικά και ισπανικά.

**Παλαιότεροι αρχισυντάκτες:**

* Πάουλ Κρέτσμερ (1909–1943, 1948–1957)
* Φραντς Σκουτς (1909–1912)
* Βίλελμ Κρολ (1914-1936)
* Ρίτσαρντ Μάιστερ (1941-1943)
* Μπρούνο Σνελ (1953–1973)
* Χανσγιάκομπ Ζάιλερ (1958–1987)
* Χάρτμουτ Έρμπσε (1961-1991)
* Χάιντς Χαπ (1973–19)
* Κλάους Νίκαου (1992–)
* Κλάους Στρουνκ (1974-2000)
* Χάιντς-Γκύντερ Νέσελρατ (2001-2007)
* Γκέρχαρντ Μάιζερ

## Εξωτερικοί σύνδεσμοι

* ''Glotta'' στον ιστότοπο του εκδότη
* Παλαιότερες εκδόσεις στο JSTOR

## Αναφορές


Κατηγορία:Περιοδικά στη γερμανική γλώσσα
Κατηγορία:Επιστημονικά περιοδικά
Αυστηρά προστατευόμενη περιοχή Ρίτσα

Η **Ρίτσα** είναι μια αυστηρά προστατευόμενη περιοχή στην επαρχία Γουντάουτα της Αμπχαζίας. Ο κύριος στόχος ύπαρξής της είναι η προστασία της λίμνης Ρίτσα και της χλωρίδας και της πανίδας στη γύρω ορεινή περιοχή.

## Ιστορία
Τον 20ο αιώνα, έλεγχος αυτής της περιοχής άλλαζε συχνά. Το 1930, η ΕΣΣΔ ίδρυσε την προστατευόμενη περιοχή Ριτσίνσκι. Όταν η Γεωργία κήρυξε την ανεξαρτησία της το 1991, το έδαφος της περιοχής διευρύνθηκε και καθιερώθηκε το σύγχρονο αυστηρά προστατευόμενο φυσικό καταφύγιο Ρίτσα. Με το ξέσπασμα της σύγκρουσης Αμπχαζίας – Γεωργίας και τον πόλεμο που ακολούθησε, τον ντε φάκτο έλεγχο της περιοχής έχει επί του παρόντος η κυβέρνηση της Αμπχαζίας, η οποία δημιούργησε εδώ το Εθνικό Πάρκο Ριτσίνσκι το 1996.

## Γεωγραφία
αριστερά|μικρογραφία|333x333εσ| Λίμνη Μικρή Ρίτσα
Η αυστηρά προστατευόμενη περιοχή Ρίτσα βρίσκεται στο ορεινό τμήμα της Αμπχαζίας, στη νότια πλαγιά της ευρύτερης περιοχής του Καυκάσου, καλύπτοντας το έδαφος από το φαράγγι του ποταμού Γκέγκι έως το φαράγγι του ποταμού Πστσίτσα. Η έντονη διαφοροποίηση του ανάγλυφου από 100 μ. έως 3.256 χιλιάδες μέτρα πάνω από την επιφάνεια της θάλασσας (Όρος Αγκέστα) δημιουργεί ένα πλούσιο φάσμα οικολογικών συνθηκών για την ανάπτυξη πολλών φυτών και οικοτόπων. Το μεγαλύτερο, το ωραιότερο και το γνωστότερο από αυτά είναι η λίμνη Ρίτσα. Και άλλες λίμνες όμως - Μικρή Ρίτσα, Γαλάζια Λίμνη - δεν είναι λιγότερο γραφικές και όμορφες. Εδώ υπάρχουν επίσης αρκετοί καταρράκτες, ο γνωστότερος από τους οποίους είναι ο καταρράκτης Γκέγκσκι, που έχει ύψος περίπου 55 μέτρα.

## Χλωρίδα
Το προστατευόμενο περιοχή δάσος ευξεινοκολχικών φυλλοβόλων έχει πολλά αειθαλή δέντρα του είδους Buxus colchica, δείγματα της Ελάτης της νορτμάνειου (Abies nordmanniana), που υπερβαίνουν σε ύψος πάνω τα 70 μέτρα (πάνω από 230&nbsp;πόδια) καθώς και δείγματα ιτάμου (Taxus baccata). Υπάρχει επίσης ποικιλία σπάνιων ενδημικών ειδών, όπως τα Lilium kesselringianum, Primula farinosa και άλλα, όπως είναι η ευρέως διαδεδομένη στην περιοχή καμπανούλα (Campanula).

## Πανίδα
Τα θηλαστικά εκπροσωπούνται από το καυκάσιο κόκκινο ελάφι (Cervus elaphus maral), το αγριοκάτσικο δυτικού Καυκάσου (Capra caucasica), τη ρουπικάπρα, το ελάφι Capreolus, το αγριογούρουνο, την αγριόγατα του Καυκάσου (Felis silvestris caucasica) και το ευρωπαϊκό κουνέλι.

Πολύ πλούσιος είναι ο τοπικός πληθυσμός των πτηνών - με περισσότερα από 273 είδη, 71 από τα οποία είναι σπάνια. Περίπου 100 είδη πτηνών φωλιάζουν εδώ και άλλα περνούν μέσα από το πάρκο μέσω της ανατολικής Μαύρης Θάλασσας. Εδώ μπορεί κανείς να δει τον χρυσαετό (Aquila chrysaetos), το όρνιο (Gyps fulvus), τον μαυρόγυπα (Aegypius monachus), τον κότσυφα (Turdus merula), τον καλόγερο (Parus major), το είδος Tetraogallus caucasicus, τον χρυσοβσιλίσκο (Regulus regulus) και τον κοινό απίνο (Fringilla coelebs solomkoi).

Υπάρχει επίσης ένα σπάνιο είδος βατράχου: ο βάτραχος Pelodytes caucasicus ), ο φρύνος του Καυκάσου (Bufo verrucosissimus) και η πιο συνηθισμένη οχιά του Καυκάσου (Vipera kaznakovi).

## Παραπομπές


## Εξωτερικοί σύνδεσμοι
* 

Κατηγορία:Αμπχαζία
Κατηγορία:Εθνικά πάρκα
Λίμνη Χελώνα

Η **Λίμνη Χελώνα** είναι η ελληνική μετάφραση της ονομασίας **Kus Tba** (), μιας μικρής λίμνης στα περίχωρα της Τιφλίδας, της πρωτεύουσας της Γεωργίας. Το άλλο, λιγότερο συχνά χρησιμοποιούμενο όνομα αυτής της λίμνης είναι Κορκ (ქორქის ტბა).

## Γενικά στοιχεία
Η λίμνη χελώνα ή λίμνη Κορκ βρίσκεται νοτιοδυτικά του κέντρου της πόλης της Τιφλίδας, στη βόρεια πλαγιά της κορυφογραμμής Mtatsminda, σε υψόμετρο 686,7 μέτρων πάνω από την επιφάνεια της θάλασσας. Η λίμνη εκτείνεται σε επιφάνεια 0,034 χλμ., έχει λεκάνη 0,4 χλμ., μέγιστο βάθος 2,6 μ., ενώ το μέσο βάθος της είναι 1,7 μ. Το μήκος της λίμνης είναι 180 μ. και το πλάτος της είναι 50 μ. Η λίμνη σχηματίστηκε από εξωτεκτονικούς βράχους - κυρίως ως αποτέλεσμα κατολισθήσεων.

Το νερό του ποταμού Varaziskhevi χύνεται στη λίμνη. Επιπλέον, η λίμνη Χελώνα τροφοδοτείται από βροχοπτώσεις και υπόγεια ύδατα. Είναι φτωχή σε ψάρια. Το Vake Park ενώνεται με τον πράσινο ορεινό όγκο της Χελώνας και, λίγο παρακάτω, η πράσινη περιοχή της λίμνης συγχωνεύεται με το πάρκο Mtatsminda σχηματίζοντας έναν πράσινο ορεινό όγκο.

Η λίμνη Χελώνα και το περιβάλλον της είναι καλά διατηρημένα. Συχνά διοργανώνονται στην περιοχή αθλητικές εκδηλώσεις. Με την έναρξη του καλοκαιριού, ξεκινά η κολυμβητική περίοδος στη λίμνη. Εκτός από την όχθη και τα υπαίθρια καλοκαιρινά καφέ και μπαρ, η λίμνη Χελώνα διαθέτει αθλητικό, ψυχαγωγικό και πολιτιστικό συγκρότημα, που περιλαμβάνει ένα μίνι γήπεδο ποδοσφαίρου, παιδική χαρά, βάρκες και βαρκάδα και σκηνή συναυλιών, όπου γίνονται διάφορες εκδηλώσεις κατά τη διάρκεια της περιόδου.

Η λίμνη Χελώνα είναι ένα από τα πιο δημοφιλή μέρη για αναψυχή και ψυχαγωγία για τους κατοίκους της Τιφλίδας. Με αξιοσημείωτα ήπιο, ηπειρωτικό, μέτρια ξηρό κλίμα, έχει ήπιους χειμώνες, οπότε χιονίζει ελαφρά. Στο βόρειο τμήμα της πλαγιάς της Χελώνας υπάρχει ένα υπαίθριο εθνογραφικό μουσείο, στο οποίο υπάρχει μικροσκοπικά μακέτα της Γεωργίας.

Το τελεφερίκ που συνέδεε τη λίμνη Χελώνα με το κέντρο της πόλης χτίστηκε το δεύτερο μισό του 20ού αιώνα και λειτουργούσε μέχρι το 2009. Η λίμνη Χελώνα είναι προσβάσιμη από τη λεωφόρο Ilia Chavchavadze μέσα σε 6 λεπτά από την Τιφλίδα. Τα καταλύματα και οι εγκαταστάσεις είναι προσαρμοσμένα για χρήση από άτομα με ειδικές ανάγκες.

Αξίζει να σημειωθεί ότι το 2016 απελευθερώθηκαν στη λίμνη Χελώνα ψάρια, για να σκοτώσουν το κουνούπι που μεταδίδει τον ιό ζίκα.

## Δείτε επίσης

* Λίμνη Λίσι

## Εξωτερικοί σύνδεσμοι

*  

Κατηγορία:Λίμνες